钦定古今图书集成/理学汇编/经籍典/第138卷 > 《汉韩婴诗外传二》 > 《白华三》
## 钦定古今图书集成/理学汇编/经籍典/第138卷 > 《汉韩婴诗外传二》 > 《白华三》

所谓庸人者，口不能道乎善言，心不能知先王之法，
动作而不知所务，止立而不知所定，日选于物而不
知所贵，不知选贤人善士而托其身焉，从物而流，不
知所归，五藏为政，心从而坏，遂不反，是以动而形危，
静则名辱。《诗》曰：“之子无良，二三其德。”